ddrg/super_eurlex huggingface dataset:
Neuvoston päätelmät, 30 päivältä huhtikuuta 1998, tarttuvista spongiformisista enkefalopatioista (TSE)



Virallinen lehti nro C 169 , 04/06/1998 s. 0002 - 0002



NEUVOSTON PÄÄTELMÄT, 30 päivältä huhtikuuta 1998, tarttuvista spongiformisista enkefalopatioista (TSE) (98/C 169/02) EUROOPAN UNIONIN NEUVOSTO, joka VIITTAA tarttuvista spongiformisista enkefalopatioista (TSE) 18 päivänä kesäkuuta 1996 ja 12 päivänä marraskuuta 1996 annettuihin neuvoston päätelmiin (1), PALAUTTAA MIELEEN nautaeläimillä esiintyvää spongiformista enkefalopatiaa (BSE) ja siihen liittyviä ihmisillä esiintyviä tauteja koskevasta tutkimuksesta 7 päivänä lokakuuta 1996 annetut neuvoston päätelmät, PANEE MERKILLE Euroopan parlamentin tekemät spongiformista enkefalopatiaa (BSE) ja Creutzfeldt-Jacobin tautia (CJD) koskevat aloitteet ja erityisesti sen 19 päivänä helmikuuta 1997 antaman päätöslauselman (2), PANEE MERKILLE jäsenvaltioiden toimittamat ajankohtaiset epidemiologiset tiedot Creutzfeldt-Jakobin taudista sekä myös 12 päivänä marraskuuta 1996 annettujen neuvoston päätelmien jälkeen tapahtuneen kehityksen Creutzfeldt-Jakobin taudin seurannan ja valvonnan osalta jäsenvaltioissa ja yhteisössä, PANEE MERKILLE toiminnan seuraavissa kysymyksissä: - spongiformisten enkefalopatioiden (BSE) ja niihin liittyvien eläinten tarttuvien spongiformisten enkefalopatioiden (TSE) taudinaiheuttajille altistuvien työntekijöiden suojelu, - niiden suuntaviivojen uudelleentarkastelu, jotka lääkevalmisteita käsittelevä komitea on hyväksynyt tarttuvien spongiformisten enkefalopatioiden (TSE) taudinaiheuttajien lääkevalmisteiden välityksellä tapahtuvan siirtymisen vaaran minimoimiseksi, - yhteisön talousarviovarojen myöntäminen tarttuvaa spongiformista enkefalopatiaa (TSE) koskevaan tutkimukseen neljännen Euroopan parlamentin ja neuvoston päätöksellä N:o 1110/94/EY perustetun (3) puiteohjelman yhteydessä, PANEE TYYTYVÄISENÄ MERKILLE komission aikomuksen antaa mahdollisimman pian toukokuussa 1998 pidettävän Maailman Eläintautijärjestön (OIE) istunnon jälkeen tieteellisesti perusteltu ehdotus erityisriskiaineksen osalta, KIINNITTÄÄ erityistä huomiota tällaisen ehdotuksen tiettyihin ongelmiin, kuten erityisriskiaineksen poissulkemiseen elintarvikeketjusta sekä lääkevalmisteita ja lääkinnällisiä laitteita koskevasta erityisestä riskin arvioinnista, VAHVISTAA UUDELLEEN olevan tärkeää, että Creutzfeldt-Jacobin taudin (CJD) epidemiologinen seuranta ulotetaan kaikkiin jäsenvaltioihin käyttäen samoja menetelmiä kuin yhteisön Biomed-ohjelmasta rahoitetussa hankkeessa, ja että jäsenvaltiot jatkavat kokemusten ja asiantuntijoiden vaihtoa tautitapausten diagnosoinnissa, PANEE TYYTYVÄISENÄ MERKILLE komission ja Maailman terveysjärjestön yhteistyön tarttuvaan spongiformiseen enkefalopatiaan (TSE) liittyvissä asioissa, ON YHTÄ MIELTÄ siitä, että asiaa on jatkuvasti seurattava. (1) EYVL C 194, 5.7.1996, s. 1 ja EYVL C 374, 11.12.1996, s. 2. (2) EYVL C 85, 17.3.1997, s. 61. (3) EYVL L 126, 18.5.1994, s. 1.
Oikaistaan yhteisön suuntaviivat valtiontuesta vaikeuksissa olevien yritysten pelastamiseksi ja rakenneuudistukseksi (Tiedonanto jäsenvaltioille ja ehdotukset aiheellisiksi toimenpiteiksi) (EYVL C 288, 9.10.1999)



Virallinen lehti nro C 121 , 29/04/2000 s. 0029 - 0029



Oikaistaan yhteisön suuntaviivat valtiontuesta vaikeuksissa olevien yritysten pelastamiseksi ja rakenneuudistukseksi (Tiedonanto jäsenvaltioille ja ehdotukset aiheellisiksi toimenpiteiksi) (Euroopan yhteisöjen virallinen lehti C 288, 9.10.1999) (2000/C 121/11) Muutetaan 98 kohta seuraavasti: 98) Pk-yritysten pelastamis- ja rakenneuudistustuet (yksittäiset tuet ja tukijärjestelmät), joista ilmoitetaan ennen 30 päivää huhtikuuta 2000, arvioidaan ennen näiden suuntaviivojen antamista voimassa olevien suuntaviivojen mukaisesti. Mainittujen suuntaviivojen voimassaoloajan pidentäminen ilmoitettiin jäsenvaltioille ja julkaistiin Euroopan yhteisöjen virallisessa lehdessä 10 päivänä maaliskuuta 1999 (katso alaviite 2); sen vuoksi jatketaan tällaisten tukien voimassaoloaikaa. Muutetaan 100 kohta seuraavasti: 100) Jollei myöhemmin esitetyistä määräyksistä muuta johdu, komissio tutkii kaikkien suurille yrityksille tarkoitettujen pelastamis- ja rakenneuudistustukien soveltuvuuden yhteismarkkinoille näiden suuntaviivojen perusteella sen jälkeen, kun ne on julkaistu Euroopan yhteisöjen virallisessa lehdessä. Komission ennen tätä julkaisupäivää kirjaamat ilmoitukset tutkitaan kuitenkin ilmoitushetkellä voimassa olleiden perusteiden nojalla.
Oikaistaan - Euroopan parlamentin, neuvoston ja komission välinen Toimielinten sopimus, tehty 6 päivänä toukokuuta 1999, talousarviota koskevasta kurinalaisuudesta ja talousarviomenettelyn parantamisesta



Virallinen lehti nro L 322 , 10/11/1999 s. 0008



Oikaistaan Euroopan parlamentin, neuvoston ja komission välinen toimielinten sopimus, tehty 6 päivänä toukokuuta 1999, talousarviota koskevasta kurinalaisuudesta ja talousarviomenettelyn parantamisesta (Euroopan yhteisöjen virallinen lehti C 172, 18. kesäkuuta 1999) (1999/C 322/05) Sivut 12 ja 13, liite I, taulukon vasemmalta ensimmäinen sarake Otsakerivit ja kahdeksas rivi Oikaistaan: "Maksusitoumusmäärärahat" ja "MAKSUSITOUMUSMÄÄRÄRAHAT YHTEENSÄ" seuraavasti: "Masusitoumuksiin käytettävät määrärahat" ja "MAKSUSITOUMUKSIIN KÄYTETTÄVÄT MÄÄRÄRAHAT YHTEENSÄ" Yhdeksäs rivi Oikaistaan: "MAKSUMÄÄRÄRAHAT YHTEENSÄ" ja "Maksumäärärahat prosentteina BKTL:sta" seuraavasti: "MAKSUMÄÄRÄYKSIIN KÄYTETTÄVÄT MÄÄRÄRAHAT YHTEENSÄ" ja "Maksumääräyksiin käytettävät määrärahat prosentteina BKTL:sta" Kymmenes rivi Oikaistaan: "LIITTYMISEEN KÄYTETTÄVÄT VARAT (maksumäärärahat)" seuraavasti: "LIITTYMISEEN KÄYTETTÄVÄT VARAT (maksumääräyksiin käytettävät määrärahat)" Yhdestoista ja kahdestoista rivi Oikaistaan: "MAKSUMÄÄRÄRAHOJEN ENIMMÄISMÄÄRÄ" ja "Maksumäärärahojen enimmäismäärä prosentteina BKTL:sta" seuraavasti: "MAKSUMÄÄRÄYKSIIN KÄYTETTÄVIEN MÄÄRÄRAHOJEN ENIMMÄISMÄÄRÄ" ja "Maksumääräyksiin käytettävien määrärahojen enimmäismäärä prosentteina BKTL:sta" Sivut 14 ja 15, liite II, taulukon vasemmalta ensimmäinen sarake Otsakerivit ja yhdeksäs rivi Oikaistaan: "Maksusitoumusmäärärahat" ja "MAKSUSITOUMUSMÄÄRÄRAHAT YHTEENSÄ" seuraavasti: "Maksusitoumuksiin käytettävät määrärahat" ja "MAKSUSITOUMUKSIIN KÄYTETTÄVÄT MÄÄRÄRAHAT YHTEENSÄ" Kymmenes rivi Oikaistaan: "MAKSUMÄÄRÄRAHAT YHTEENSÄ" seuraavasti: "MAKSUMÄÄRÄYKSIIN KÄYTETTÄVÄT MÄÄRÄRAHAT YHTEENSÄ" Yhdestoista rivi Oikaistaan: "Maksumäärärahojen enimmäismäärä prosentteina BKTL:sta" seuraavasti: "Maksumääräyksiin käytettävien määrärahojen enimmäismäärä prosentteina BKTL:sta" Sivu 18, liite IV Korvataan taulukon oikeanpuoleisessa sarakkeessa ja sivun alaviitteessä olevat lyhenteet "EI-PM" lyhenteillä "EPM".
Euroopan keskuspankin lausunto Euroopan unionin neuvoston pyynnöstä Euroopan yhteisön perustamissopimuksen 109 c artiklan 3 kohdan mukaisesti ehdotuksesta neuvoston päätökseksi (EY) talous- ja rahoituskomitean kokoonpanoa koskevista yksityiskohtaisista säännöistä



Virallinen lehti nro C 077 , 20/03/1999 s. 0009



EUROOPAN KESKUSPANKIN LAUSUNTO Euroopan unionin neuvoston pyynnöstä Euroopan yhteisön perustamissopimuksen 109 c artiklan 3 kohdan mukaisesti ehdotuksesta neuvoston päätökseksi (EY) talous- ja rahoituskomitean kokoonpanoa koskevista yksityiskohtaisista säännöistä (1999/C 77/06) 1. Euroopan keskuspankki (EKP) sai Euroopan neuvostolta pyynnön antaa EKP:n lausunto ehdotuksesta neuvoston päätökseksi (EY) talous- ja rahoituskomitean kokoonpanoa koskevista yksityiskohtaisista säännöistä (jäljempänä "päätösehdotus"). 2. EKP:n toimivalta antaa lausunto perustuu Euroopan yhteisön perustamissopimuksen 109 c artiklan 3 kohtaan. Tämän EKP:n lausunnon on antanut EKP:n neuvosto EKP:n työjärjestyksen 17 artiklan 5 ensimmäisen virkkeen mukaisesti. 3. Päätösehdotuksen tavoitteena on käsitellä yksityiskohtaisesti talous- ja rahoituskomitean kokoonpanoa. EKP suhtautuu myönteisesti siihen, että talous- ja rahoituskomitean jäseniksi nimitettävien pätevyysvaatimukset määritellään tarkasti. Tämä edellytys, jota sovellettiin myös rahapoliittisen komitean jäseniin, korostaa näiden komiteoiden välistä jatkuvuutta ja talous- ja rahoituskomitean antamien neuvojen teknistä luonnetta. 4. Päätösehdotuksessa määrätään tarkoituksenmukaisesti ja Luxemburgissa kokoontuneen Eurooppa-neuvoston päätöstä heijastaen, että jäsenvaltiot, Euroopan yhteisöjen komissio ja EKP nimeävät kukin kaksi jäsentä talous- ja rahoituskomiteaan. EKP haluaisi kuitenkin, että 3 artiklassa määrättäisiin yksiselitteisesti, että jäsenvaltioiden nimeämät kaksi jäsentä on valittava jäsenvaltioiden hallinnon ja kansallisten keskuspankkien johtavista virkamiehistä ja että varajäsenet on valittava samoin edellytyksin. 5. Tämä EKP:n lausunto julkaistaan Euroopan yhteisöjen virallisessa lehdessä. Tehty Frankfurt am Mainissa 24. marraskuuta 1998. EKP:n puheenjohtaja Willem F. DUISENBERG
Euroopan keskuspankin lausunto Euroopan unionin neuvoston pyynnöstä Euroopan yhteisön perustamissopimuksen 105 a artiklan 2 kohdan mukaisesti ehdotuksesta neuvoston asetukseksi (EY), jolla muutetaan asetusta (EY) N:o 975/98 liikkeeseen tarkoitettujen eurometallirahojen yksikköarvoista ja teknisistä eritelmistä



Virallinen lehti nro C 077 , 20/03/1999 s. 0008



EUROOPAN KESKUSPANKIN LAUSUNTO Euroopan unionin neuvoston pyynnöstä Euroopan yhteisön perustamissopimuksen 105 a artiklan 2 kohdan mukaisesti ehdotuksesta neuvoston asetukseksi (EY), jolla muutetaan asetusta (EY) N:o 975/98 liikkeeseen tarkoitettujen eurometallirahojen yksikköarvoista ja teknisistä eritelmistä (1999/C 77/05) 1. Euroopan keskuspankki (EKP) sai 26 päivänä lokakuuta 1998 Euroopan unionin neuvostolta pyynnön antaa EKP:n lausunto ehdotuksesta neuvoston asetukseksi (EY), jolla muutetaan asetusta (EY) N:o 975/98 liikkeeseen tarkoitettujen eurometallirahojen yksikköarvoista ja teknisistä eritelmistä. 2. EKP:n perustamisen yhteydessä 1 päivänä kesäkuuta 1998 selvitystilaan asetetun Euroopan rahapoliittisen instituutin (ERI) neuvoa-antavat tehtävät ovat Euroopan yhteisön perustamissopimuksen (jäljempänä "perustamissopimus") 109 1 artiklan 2 kohdan mukaisesti siirtyneet EKP:lle. EKP:n toimivalta antaa lausunto perustuu perustamissopimuksen 105 a artiklan 2 kohtaan ja 109 f artiklan 8 kohtaan. Tämän EKP:n lausunnon on antanut EKP:n neuvosto EKP:n työjärjestyksen 17 artiklan 5 kohdan ensimmäisen virkkeen mukaisesti. 3. Ehdotuksen neuvoston asetukseksi (EY) tavoitteena on ottaa huomioon toisaalta Euroopan sokeain liiton, toisaalta raha-automaattialan edustajien erityistarpeet muuttamalla 50 sentin metallirahan painoa sekä 10 ja 50 sentin metallirahojen syrjässä olevia kosketettaessa tuntuvia piirteitä. EKP suhtautuu myönteisesti ehdotettuihin muutoksiin, jotka vähentävät raha-automaatteihin liittyvää petosriskiä sekä sokeiden ja heikkonäköisten vaikeuksia kolikoiden tunnistamisessa. 4. Tämä EKP:n lausunto julkaistaan Euroopan yhteisöjen virallisessa lehdessä. Tehty Frankfurt am Mainissa 16 päivänä marraskuuta 1998. EKP:n puheenjohtaja Willem F. DUISENBERG
Komission tiedonanto - Osuuskuntien, keskinäisten yhtiöiden, yhdistysten ja säätiöiden neuvoa-antavan komitean (CMAF) kahden varsinaisen jäsenen korvaaminen



Virallinen lehti nro C 070 , 13/03/1999 s. 0002 - 0002



Osuuskuntien, keskinäisten yhtiöiden, yhdistysten ja säätiöiden neuvoa-antavan komitean (CMAF) kahden varsinaisen jäsenen korvaaminen (1999/C 70/02) (ETA:n kannalta merkityksellinen teksti) Komissio on päättänyt 9 päivänä helmikuuta 1999 tekemällään päätöksellä nimittää osuuskuntien, keskinäisten yhtiöiden, yhdistysten ja säätiöiden neuvoa-antavan komitean jäseniksi Peter WALKERin (osuuskunnat) ja Herbert DE GRAAFin (yhdistykset ja säätiöt) sijaan jäljellä olevaksi toimikaudeksi: OSUUSKUNNAT Hans-Detlef WÜLKER YHDISTYKSET TAI SÄÄTIÖT José Ignacio OYARZABAL
Komission tiedonanto vaikeuksissa olevien yritysten pelastamiseen myönnettävää valtiontukea koskevien yhteisön suuntaviivojen vaoimassaolon jatkamisesta



Virallinen lehti nro C 067 , 10/03/1999 s. 0011 - 0011



Komission tiedonanto vaikeuksissa olevien yritysten pelastamiseen myönnettävää valtiontukea koskevien yhteisön suuntaviivojen vaoimassaolon jatkamisesta (1999/C 67/08) (ETA:n kannalta merkityksellinen teksti) Komissio on päättänyt jatkaa vaikeuksissa olevien yritysten pelastamiseen ja rakenneuudistukseen myönnettävää valtiontukea koskevien nykyisten suuntaviivojen (julkaistu EYVL:n numerossa C 368, 23.12.1994, ja täydennetty maa- ja kalatalouteen sovellettavilla säännöillä, jotka on julkaistu EYVL:n numerossa C 283, 19.9.1997, s. 2, ja jatkettu EYVL:n numerossa C 74, 10.3.1998, s. 31, julkaistulla tiedonannolla) voimassaoloa siihen asti kun uudet suuntaviivat julkaistaan, kuitenkin enintään 31 päivään joulukuuta 1999 asti.
Komission tiedonanto - Luettelo kansallisista toimielimistä, joihin voidaan ottaa yhteyttäja jotka ovat vastuussa yhteyksistä komission yksikköihin ja muihin jäsenvaltioihin viinialan valvontatoimenpiteiden osalta (asetuksen (ETY) N:o 822/87 79 artiklan 1 kohta ja asetuksen (ETY) N:o 2048/89 4 artiklan 2 kohta)



Virallinen lehti nro C 046 , 19/02/1999 s. 0001 - 0003



Luettelo kansallisista toimielimistä, joihin voidaan ottaa yhteyttäja jotka ovat vastuussa yhteyksistä komission yksikköihin ja muihin jäsenvaltioihin viinialan valvontatoimenpiteiden osalta (asetuksen (ETY) N:o 822/87 79 artiklan 1 kohta ja asetuksen (ETY) N:o 2048/89 4 artiklan 2 kohta) (1999/C 46/01) (Tämä luettelo mitätöi ja korvaa Euroopan yhteisöjen virallisessa lehdessä C 344, sivulla 1, 15 päivänä marraskuuta 1996 julkaistun luettelon.) >TAULUKON PAIKKA>
Komission tiedonanto - Kolmansien maiden nimittämien viinin tuontiin liittyvien pakollisten asiakirjojen laatimiseen valtuutettujen toimielinten ja laboratorioiden luettelo (julkaistu viinien, rypäletäysmehujen ja rypälemehujen tuontiin liittyvistä yksityiskohtaisista soveltamissäännöistä 18 päivänä joulukuuta 1985 annetun komission asetuksen (ETY) N:o 3590/85 7 artiklan 1 kohdan mukaisesti)



Virallinen lehti nro C 046 , 19/02/1999 s. 0073 - 0112



Kolmansien maiden nimittämien viinin tuontiin liittyvien pakollisten asiakirjojen laatimiseen valtuutettujen toimielinten ja laboratorioiden luettelo (julkaistu viinien, rypäletäysmehujen ja rypälemehujen tuontiin liittyvistä yksityiskohtaisista soveltamissäännöistä 18 päivänä joulukuuta 1985 annetun komission asetuksen (ETY) N:o 3590/85 7 artiklan 1 kohdan mukaisesti) (1999/C 46/06) (Tämä luettelo mitätöi ja korvaa Euroopan yhteisöjen virallisen lehden C 344 15 päivänä marraskuuta 1996, sivulla 71, julkaistun luettelon) >TAULUKON PAIKKA>
Komission tiedonanto - Luettelo toimivaltaisista viranomaisista, jotka jäsenvaltio on valtuuttanut vastaamaan viinirypäleiden, rypälemehujen ja tiivistettyjen rypälemehujen käyttöä rypäletäysmehujen valmistukseen koskevan tukijärjestelmän soveltamisesta (Julkaistu 25 päivänä elokuuta 1988 annetun komission asetuksen (ETY) N:o 2641/88 13 artiklan soveltamiseksi)



Virallinen lehti nro C 046 , 19/02/1999 s. 0070 - 0072



Luettelo toimivaltaisista viranomaisista, jotka jäsenvaltio on valtuuttanut vastaamaan viinirypäleiden, rypälemehujen ja tiivistettyjen rypälemehujen käyttöä rypäletäysmehujen valmistukseen koskevan tukijärjestelmän soveltamisesta (Julkaistu 25 päivänä elokuuta 1988 annetun komission asetuksen (ETY) N:o 2641/88 13 artiklan soveltamiseksi) (1999/C 46/05) (Tämä luettelo mitätöi ja korvaa Euroopan yhteisöjen virallisen lehden C 344, 15 päivänä marraskuuta 1996, sivulla 68 julkaistun luettelon) Huom. 1. Toimivaltainen viranomainen, joka vastaa tuen maksamisesta. 2. Toimivaltainen viranomainen, joka vastaa valvonnasta (mukana tulevat asiakirjat ja rekisterit). >TAULUKON PAIKKA>
Komission tiedonanto - Luettelo virallisista ja virallisesti tunnustetuista elimistä, joilla on oikeus maantieteellisellä merkinnällä kuvattujen pöytäviinien, tma-laatuviinien ja maantieteellisellä merkinnällä kuvattujen tuotujen viinien tunnustamiseen (Julkaistu asetuksen (ETY) N:o 3201/90 15 artiklan 6 kohdan mukaisesti)



Virallinen lehti nro C 046 , 19/02/1999 s. 0057 - 0069



Luettelo virallisista ja virallisesti tunnustetuista elimistä, joilla on oikeus maantieteellisellä merkinnällä kuvattujen pöytäviinien, tma-laatuviinien ja maantieteellisellä merkinnällä kuvattujen tuotujen viinien tunnustamiseen (Julkaistu asetuksen (ETY) N:o 3201/90 15 artiklan 6 kohdan mukaisesti) (1999/C 46/04) (Tämä luettelo mitätöi ja korvaa Euroopan yhteisöjen virallisen lehden C 344 15 päivältä marraskuuta 1996 sivulla 57 julkaistun luettelon) >TAULUKON PAIKKA>
Neuvoston säädös, annettu 29 päivänä huhtikuuta 1999, Europolin johtajan ja apulaisjohtajien nimittämisestä



Virallinen lehti nro C 149 , 28/05/1999 s. 0018 - 0018



NEUVOSTON SÄÄDÖS, annettu 29 päivänä huhtikuuta 1999, Europolin johtajan ja apulaisjohtajien nimittämisestä (1999/C 149/03) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen K.3 artiklan perusteella tehdyn Euroopan poliisiviraston perustamisesta tehdyn yleissopimuksen (Europol-yleissopimus)(1), ja erityisesti sen 29 artiklan, ottaa huomioon hallintoneuvoston lausunnon, sekä katsoo, että neuvoston on yksimielisesti nimitettävä Europolin johtaja ja apulaisjohtajat, ja ottaa huomioon neuvoston istunnossa 3 ja 4 päivänä joulukuuta 1998 saavutetun sopimuksen, ON PÄÄTTÄNYT SEURAAVAA: 1 artikla Jürgen Storbeck nimitetään Europolin johtajaksi viideksi vuodeksi siitä lähtien, kun Europol aloittaa toimintansa. 2 artikla 1. Willy Bruggeman nimitetään Europolin apulaisjohtajaksi neljäksi vuodeksi siitä lähtien, kun Europol aloittaa toimintansa. 2. Gilles Leclair nimitetään Europolin apulaisjohtajaksi neljäksi vuodeksi siitä lähtien, kun Europol aloittaa toimintansa. 3. Emanuele Marotta nimitetään Europolin apulaisjohtajaksi kolmeksi vuodeksi siitä lähtien, kun Europol aloittaa toimintansa. 4. Georges Rauchs nimitetään Europolin apulaisjohtajaksi kolmeksi vuodeksi siitä lähtien, kun Europol aloittaa toimintansa. 5. David Lawrence Valls-Russell nimitetään Europolin apulaisjohtajaksi neljäksi vuodeksi siitä lähtien, kun Europol aloittaa toimintansa. 3 artikla Tämä päätös tulee voimaan sitä päivää seuraavana päivänä, jona neuvosto on sen hyväksynyt. Se julkaistaan Euroopan yhteisöjen virallisessa lehdessä. Tehty Luxemburgissa 29 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL C 316, 27.11.1995, s. 1.
Komission tiedonanto komission edustajien nimeämisestä Euroopan työturvallisuus- ja työterveysviraston hallintoneuvostoon



Virallinen lehti nro C 133 , 13/05/1999 s. 0003 - 0003



Komission tiedonanto komission edustajien nimeämisestä Euroopan työturvallisuus- ja työterveysviraston hallintoneuvostoon (1999/C 133/04) Komissio on 5 päivänä toukokuuta 1999 tekemällään päätöksellä nimennyt seuraavat henkilöt edustajikseen Euroopan työturvallisuus- ja työterveysviraston hallintoneuvostoon: Jäsenet: 1. Allan LARSSON Pääjohtaja, PO V 2. José Ramón BIOSCA DE SAGASTUY Yksikönpäällikkö, V/F/5 3. Marc OOSTENS Vt. yksikönpäällikkö, V/G/2 Varajäsenet: 1. William HUNTER Johtaja, V/F 2. Eggehard ROTHER Johtava hallintovirkamies, PO V 3. Jean-Pierre VON GHELUWE Johtava hallintovirkamies, PO III Nimitykset tulivat voimaan päätöksentekopäivämääränä. Hallintoneuvoston jäsenten toimikausi on kolme vuotta, ja se voidaan uudistaa.
Komission tiedonanto - Ilmoitus tiettyjen polkumyynnin vastaisten toimenpiteiden voimassaolon lähestyvästä päättymisestä (ETA:n kannalta merkityksellinen teksti)



Virallinen lehti nro C 115 , 28/04/1999 s. 0004 - 0004



Tiedonanto Euroopan ympäristöalan ja kestävän kehityksen neuvoa-antavan foorumin uusien jäsenten ja puheenjohtajan nimittämisestä (1999/C 115/05) (ETA:n kannalta merkityksellinen teksti) Komissio on nimittänyt 16 päivänä huhtikuuta 1999 tehdyllä päätöksellä Euroopan ympäristöalan ja kestävän kehityksen neuvoa-antavan foorumin jäseniksi 28. helmikuuta 2001 asti seuraavat henkilöt: Paolo Costa, Grazia Francescato, Jill Johnstone, Jernej Stritih, Rob Van der Horst ja Barbara Young. Samalla komissio on nimittänyt Euroopan ympäristöalan ja kestävän kehityksen neuvoa-antavan foorumin jäsenen Jens Kampmannin foorumin puheenjohtajaksi kahden vuoden pituiseksi kaudeksi.
31999Y0720(01)

Tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY muuttamisesta 12. kerran 30 päivänä kesäkuuta 1994 annetun Euroopan parlamentin ja neuvoston direktiivin 94/27/EY täytäntöönpanoa koskeva komission tiedonanto (ETA:n kannalta merkityksellinen teksti)



Virallinen lehti nro C 205 , 20/07/1999 s. 0005 - 0005
Tiedonanto banaanialan toimijoille - Asia: toimijoiden rekisteröintihakemukset vuodelle 2000



Virallinen lehti nro C 181 , 26/06/1999 s. 0012 - 0012



Tiedonanto banaanialan toimijoille Asia: toimijoiden rekisteröintihakemukset vuodelle 2000 (1999/C 181/05) 1. Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta annetun komission asetuksen (EY) N:o 2362/98(1) 5 ja 8 artiklassa säädetään, että perinteisten ja uusien toimijoiden on jätettävä rekisteröintihakemukset jäsenvaltioille ennen 1 päivää heinäkuuta. Niissä säädetään myös, että toimijoiden on samananaikaisesti toimitettava kansallisille toimivaltaisille viranomaisille todisteet, joita tarvitaan tapauksen kansallisille toimivaltaisille viranomaisille todisteet, joita tarvitaan tapauksen mukaan joko viitemäärien tai vuosittaisten määrien määrittämiseksi. 2. Tällä hetkellä ei vielä tiedetä, missä olosuhteissa tuonti tapahtuu vuonna 2000, mutta nykyistä tuontijärjestelmää saatetaan muutaa. Asiasta käydään neuvotteluja tärkeimpien osapuolten kanssa. 3. Tämän vuoksi toimijoita kehotetaan säilyttämään ja pitämään kansallisten toimivaltaisten viranomaisten saatavilla kaikki toimintaansa banaanialalla koskevat asiakirjat. Uusia rekisteröintihakemuksia ei pidä jättää ennen kuin toisin ilmoitetaan. (1) EYVL L 293; 31.10.1998, S. 32.
Tiedonanto 12 päivänä lokakuuta 1992 annetun asetuksen N:o 2913/92 12 artiklan 5 kohdan b alakohdan mukaisesti jäsenvaltion tulliviranomaisten toimittamista tiedoista, jotka koskevat tavaroiden luokittelua yhdistettyyn nimikkeistöön



Virallinen lehti nro C 166 , 12/06/1999 s. 0008 - 0009



Tiedonanto 12 päivänä lokakuuta 1992 annetun asetuksen N:o 2913/92 12 artiklan 5 kohdan b alakohdan mukaisesti jäsenvaltion tulliviranomaisten toimittamista tiedoista, jotka koskevat tavaroiden luokittelua yhdistettyyn nimikkeistöön (1999/C 166/06) Sitovan tariffitiedon voimassaolo päättyy siitä päivästä, josta alkaen se on ristiriidassa tullinimikkeistön tulkinnan kanssa seuraavien kansainvälisten tariffitoimenpiteiden vuoksi: Harmonoidun järjestelmän selittävien huomautusten muutos ja tulliyhteistyöneuvoston hyväksymät luokittelulausunnot (TYN-asiakirja N:o 42.100: harmonoidun järjestelmän komitean 21. kokouksen kertomus): HARMONOITUA JÄRJESTELMÄÄ KOSKEVAN YLEISSOPIMUKSEN 8 ARTIKLASSA TARKOITETUN MENETTELYN MUKAISESTI TEHDYT MUUTOKSET NIMIKKEISTÖN SELITYKSIIN JA MAAILMAN TULLIJÄRJESTÖN ALAISEN HARMONOIDUN JÄRJESTELMÄN KOMITEAN HYVÄKSYMÄT TARIFFOINTISUOSITUKSET (HARMONOIDUN JÄRJESTELMÄN KOMITEAN 21. KOKOUS, MAALISKUU 1998) DOC 42.100 >TAULUKON PAIKKA> Näiden toimenpiteiden sisältöä koskevia tietoja voi saada Euroopan yhteisöjen komission verotuksen ja tulliliiton pääosastosta (Rue de la Loi/Wetstraat 200, B-1049 Bruxelles/Brussel).